<classify> KAIMU Mkurugenzi Mkuu wa Wakala wa Nishati Vijijini REA, Amos Maganga amesema hawatasita kumnyanganya kazi mkandarasi atakayeshindwa kutekeleza mkataba wake ifi kapo Desemba mwaka huu.Aidha, kunyanganywa huko kutakwenda sambamba na kampuni hizo kulipa gharama ambazo zitatokana na ucheleweshwaji wa kuunganisha nishati ya umeme kwa wananchi.Maganga aliyasema hayo baada ya kikao kilichoikutanisha Bodi ya REA na wakandarasi wanaotekeleza miradi ya REA Awamu ya Tatu Mzunguko wa Kwanza pamoja na kampuni zinazozalisha vifaa vinavyotumika kwenye mradi huo ambavyo ni transfoma, nguzo, nyaya na mita.Alisema katika kikao hicho wamekubaliana Mradi wa REA Awamu ya Tatu mzunguko wa kwanza ukamilike Desemba mwaka huu ili miezi sita iliyobaki itumika kukamilisha matatizo madogo kwenye mradi.Mpango uliopo ni kuwa mradi huo ukamilike kati ya mwezi Mei na Julai mwakani, hadi Juni mwaka 2020, lakini katika kikao hiki tumekubaliana wakandarasi na wasambazajiwa wa vifaa wahakikishe mradi huu unakamilika Desemba ili miezi sita inayobaki 2020 iwe ni kazi ya kumaliza matatizo madogo madogo, hilo ndio tumeondoka nalo, alisema Maganga.Aliongeza, Kwanza wakandarasi wale ambao tunawaona hawafanyi vizuri tumeshakaa nao vikao na kwa bahati nzuri wengine wameanza kubadilika. Mkataba upo wazi kwamba wale wakandarasi watakaoona kwamba kufika Desemba hawataweza kumaliza mikataba yao ni kwamba serikali kupitia REA watakuwa tayari ku-terminate kukatisha mikataba yao na kuwanyanganya kazi.Na sio hilo tu kwa sababu tukiwanyanganya mikataba kuna consequence madhara watazipata moja, tutawaripoti kwenye vyombo vinavyohusika ili kampuni hizo zisipate kazi kabisa.Lakini la pili kwa nini wamewa-delay wachelewesha Watanzania wasipate umeme kwa hiyo tutakuwa na hoja ya kusema hawa wamewa-delay Watanzania walikuwa wapate umeme ndani ya miezi hii, lakini sasa wanawafanya wapate umeme baada ya mwaka au miaka miwili mbele kwa hiyo kutakuwa na gharama tutawadai wafidie ile athari ambayo Watanzania wamepata kwa kukosa umeme na tukawanyanganya ile mikataba.Kwa hiyo wakandarasi wajipange sio suala tu la kuwanyanganya mikataba, lakini na consequence za kuwanyanganya mikataba nalo litaambatana, alisema bosi huyo wa REA.Aidha, alisema kwa sasa serikali inatekeleza mradi mkubwa wa REA unaogharimu Sh trilioni 1.2, ikiwa ni mradi mkubwa Kusini mwa Jangwa la Sahara ambao vijiji 3,559 vitanufaika kwa kupatiwa umeme na wateja zaidi ya 300,000 watafaidika.Maganga alisema wamekutana na wakandarasi wanaotekeleza mradi huo na kampuni zinazotengenza vifaa vinayotumika katika mradi huo ili kuhakikisha mradi unamkamilika kabla ya muda.Naye Mwenyekiti wa Bodi ya REA, Dk Michael Nyagoga ambaye bodi yake imeteuliwa Februari mwaka huu, alisema wamekutana na wadau hao ili kujua changamoto wanazokutana nazo katika kutekeleza mradi huo.Dk Nyagoga alisema baada ya kuwasikiliza, wameona changamoto nyingi ziko katika uwezo wa kutatuliwa na kubwa likiwa ni uelewa wa baadhi ya taratibu ikiwemo utaratibu wa bondi inayowekwa na Benki Kuu BoT.  <topic>: KITAIFA 